Са страусам у Карытным знаёмяцца мясцовыя школьнікі, якія прыходзяць сюды на экскурсію. Ды і тыя, хто трапляе па нейкіх справах, абавязкова зварочвае ў двор, каб паназіраць за экзатычнай птушкай. Грошай за прагляд фермер не бярэ, але ў будучым, калі развівацца ў гэтым напрамку, можна будзе і пра турыстычны аб’ект падумаць. А пакуль што і Чаропкі, і іх цыбаты прыгажун цешацца адно адным, ствараючы вакол сябе добрую аўру.